Държавен вестник, бр. 4, 2025 г., стр. 139

БРОЙ  4	
Д Ъ Р Ж А В Е Н  В Е С Т Н И К 	
СТР.  139  
КОМИСИЯ ЗА ЗАЩИТА
НА ПОТРЕБИТЕЛИТЕ КЪМ
МИНИСТЕРСТВОТО НА
ИКОНОМИКАТА И ИНДУСТРИЯТА
ЗАПОВЕД № 5337
от 18 ноември 2024 г.
На основание чл. 8, ал. 1 и ал. 2, т. 9 от 
Устройствения правилник на Комисията за 
защита на потребителите към министъра на 
икономиката и индустрията и на нейната ад­
министрация и решение на комисията по т. 15 
съгласно протокол № 39 от 13.11.2024 г., чл. 92, 
ал. 1, 2 и 5 във връзка с чл. 87 и чл. 88, ал. 1, 
т. 2 от Закона за защита на потребителите, 
Наредбата за условията и реда за изтегляне 
от пазара, изземване от потребителите и 
унищожаване на опасни стоки и за реда за 
обезщетяване на потребителите в случаите 
на изземване на опасни стоки във връзка с 
чл. 99 от Закона за защита на потребителите 
нареждам:
1. Забранявам вноса, износа, възмездното 
или безвъзмездното пускане на пазара на 
детски велосипед Drag Kid Fit Rush 18 като 
стока, опасна за живота и здравето на потре­
бителите, тъй като не съответства на норма­
тивно установените изисквания за безопасност 
съгласно стандарт БДС EN ISO 8098:2023 (EN 
ISO 8098:2023) „Велосипеди. Изисквания за 
безопасност на детски двуколесни велосипеди“.
2. Вносителите и дистрибуторите да орга­
низират незабавното и ефективно изтегляне 
от пазара и изземването от потребителите на 
описаната в заповедта стока по реда, усло­
вията и в сроковете, визирани в Наредбата 
за условията и реда за изтегляне от пазара, 
изземване от потребителите и унищожаване 
на опасни стоки и за реда за обезщетяване 
на потребителите в случаите на изземване на 
опасни стоки, и да отправят предупреждения 
към потребителите за рисковете, които сто­
ката съдържа.
3. На основание чл. 60, ал. 1 от Адми­
нистративнопроцесуалния кодекс допускам 
предварително изпълнение на заповедта с цел 
да се защитят животът и здравето на гражда­
ните и да не се допусне предлагането на стоки 
на пазара в несъответствие с установените 
изисквания за безопасност съгласно стандарт 
БДС EN ISO 8098:2023 (EN ISO 8098:2023) 
„Велосипеди. Изисквания за безопасност на 
детски двуколесни велосипеди“.
Мотиви:
Съгласно протокол от изпитване детски 
велосипед Drag Rush 18 не съответства на из­
искванията на стандарт БДС EN ISO 8098:2023 
(EN ISO 8098:2023) „Велосипеди. Изисквания 
за безопасност на детски двуколесни велоси­
педи“ по следните параграфи:
– параграф 4.3. „Остри ръбове“ – откритите 
ръбове, които могат да влязат в контакт с 
ръцете, краката и т.н. на водача по време на 
нормално каране или нормално боравене или 
поддръжка, не трябва да бъдат остри;
– параграф 4.7.2.1. „Позиция на спирачния 
лост“ – производителят на велосипеда тряб­
ва да посочи в ръководството за употреба 
кое лостче управлява предната спирачка и 
кое – задната спирачка;
– параграф 4.7.8.1. „Изпитване на ефектив­
ността на ръчно задействаната спирачка“ – из­
питване в съответствие с 4.7.8.2, спирачната 
сила на предната спирачка е твърде висока 
при работна сила 60 N;
– параграф 4.8.2.1. „Ръкохватки за корми­
лото и крайни предпазители. Изискване“ – на 
всеки край на кормилото трябва да се монтират 
крайни запушалки, отговарящи на изисква­
нията на 4.8.2.4, на всеки край на кормилото 
трябва допълнително да се монтират дръжки 
за кормилото, които да издържат на отстраня­
ване при изпитване съгласно 4.8.2.2 и 4.8.2.3;
– параграф 4.8.2.4. „Дизайн на накрай­
ниците“ – ако е изработен от пластмаса, 
накрайникът на кормилото трябва да има 
минимална дебелина от 3 mm в своя край и 
да има минимален дурометър от 65 Shore A;
– параграф 4.8.6.4. „Сглобка на кормилото 
и кормилната щанга – изпитване на устойчи­
вост“ – счупване на кормилото и на стеблото 
се открива след 41 597 цикъла;
– параграф 4.14. „Защитно устройство 
за верижно колело и ремъчно задвижва­
не“ – предното и задното верижно колело, 
както и веригата са само частично покрити;
– параграф 4.15.3. „Изпитване за верти­
кално натоварване. Изискване“ – остатъчната 
деформация > 15 mm;
– параграф 4.15.4. „Изпитване за надлъж­
но натоварване. Изискване“ – остатъчната 
деформация > 15 mm;
– параграф 4.17.2. „Отразители“ – липсват 
предни, задни и странични светлоотразители;
– параграф 5 „Инструкции“ – липсва ръ­
ководство на потребителя в пробата;
– параграф 6.1. „Маркиране. Изисква­
не“ – има номер на рамка; не е наличен адрес; 
номерът на стандарт е наличен, но без дата 
на издаване.
Предвид установените несъответствия в 
протокола от изпитване стоката съдържа риск 
от нараняване на малки деца.
Разпореждането, с което се допуска пред­
варителното изпълнение, може да се обжалва 
чрез КЗП пред съда в тридневен срок от съ­
общаването му, независимо дали настоящата 
заповед е оспорена.
Разходите по складиране, транспорт, изтег­
ляне от пазара, изземването от потребителите 
и тяхното обезщетяване са за сметка на про­
изводителите, вносителите и дистрибуторите.